Համագումարի մասնակիցներին ողջունեց եւ ելույթով հանդես եկավ ՀՀ նախագահ Ռոբերտ Քոչարյանը։ "Հայաստանի ընդհանուր զարգացման ծրագրերում համայնքներն այսուհետ պետք է ունենան իրենց նոր տեղն ու դերը։ Առանց համայնքների համաչափ եւ բազմակողմանի զարգացման, երկրի ամբողջական զարգացումը գրեթե անհնար է։ Համոզված եմ, որ ուժեղ եւ ինքնուրույն համայնքները ուժեղ հասարակության հիմքն են։ Կցանկանայի, որ համայնքների միությունն աշխատի հենց այդ սկզբունքով, բայց եւ համայնքների միության ավելորդ քաղաքականացումը կվնասի հենց համայնքների կայացման գործընթացին"։